מרגריטה צרפתי

מרגריטה צרפתי (סרפָטי) (באיטלקית: Margherita Sarfatti; 8 באפריל 1880 – 30 באוקטובר 1961) הייתה פטרונית אמנות, עיתונאית, סופרת, אספנית, סוציאליסטית יהודייה-איטלקייה, ומאהבת של בניטו מוסוליני.

ביוגרפיה 
צרפתי נולדה בוונציה למשפחת גראסיני (Grassini), שמות הוריה היו, אמדאו גראסיני ואמה לוי. ב-1898 נישאה לעורך הדין צ'זרה צרפתי, ועברה למילאנו ב-1902. לזוג נולדו שלושה ילדים. בין קרובי משפחתה ג'וזפה לוי, נטליה גינצבורג וקרלו גינצבורג.

צרפתי הפכה את ביתה לסלון ספרותי ואמנותי, בייחוד לאנשי האוונגרד והפוטוריזם. ניתן לומר שזרם הנובצ'נטו (Novecento), שבין מבשריו היה ג'ובאני מוציו, התחיל בטרקלין ביתהּ. זהו זרם אמנותי המהווה פשרה בין הנאו קלאסיציזם לבין המודרניזם, ולכן התאים מאוחר יותר לתורה הפשיסטית שקידשה את העבר בכלים מודרניים.

ב-1912 פגשה את מוסוליני, שהיה אז עיתונאי בעיתון הסוציאליסטי "אוואנטי!", ומאז ועד 1939 הייתה אהובתו ומורתו בכל הקשור לקלסיקה הרומית, כתבה מאמרים בשמו, ערכה עבורו את ביטאון המפלגה הפשיסטית ואף כתבה את הביוגרפיה הרשמית שלו (The Life of Benito Mussolini), באנגלית, שבתוך זמן קצר לאחר פרסומה תורגמה לשפות רבות והייתה לרב-מכר. הייתה מבין האינטלקטואלים שחתמו על מניפסט האינטלקטואלים הפשיסטים והאישה היחידה שחתמה על המכתב.

עם החלת חוקי הגזע באיטליה בשנת 1938, הודחה צרפתי מכל תפקידיה, נמלטה דרך שווייץ לארגנטינה, חילקה במשך מספר שנים  את זמנה בין ארגנטינה לאורוגוואי, ועבדה, בין השאר, כעיתונאית. ילדיה שנותרו באיטליה שרדו את המלחמה, אך אחותה וגיסה נספו בדרכם לאושוויץ.  ב-1947 חזרה צרפתי לאיטליה, הפכה בשנית לבעלת השפעה באמנות האיטלקית ואף ביקרה מספר פעמים בישראל. צרפתי נפטרה בשנת 1961.

לקריאה נוספת
 דניאל גוטמן, אהובתו היהודייה של מוסוליני, כנרת זמורה-ביתן דביר, 2009
 Margherita Grassini Sarfatti, My Fault: Mussolini As I Knew Him, Enigma Books, 2014

קישורים חיצוניים

 
 
 
 פטרישיה עקובס,

הערות שוליים

ערכים שבהם תבנית בריטניקה אינה מתאימה
הפילגשות של בניטו מוסוליני
עיתונאיות איטלקיות
עיתונאיות יהודיות
עיתונאים יהודים איטלקים
עורכי עיתונים יהודים איטלקים
אישים באיטליה בתקופת הפשיזם
איטליה: תרבות
אנשי בוהמה יהודים
פטרוני אמנות יהודים
בעלות סלונים ספרותיים
סופרות איטלקיות
סופרים יהודים איטלקים
פוליטיקאים יהודים איטלקים
ילידות 1880
נפטרות ב-1961